A Bizottság 1812/2001/EK rendelete

(2001. szeptember 14.)

az 1886/2000/EK rendeletnek a halászati ágazatban a termelői szervezetek által elfogadott egyes szabályok tagsággal nem rendelkező termelőkre való kiterjesztése tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 939/2000/EK bizottsági rendelettel [1] módosított, a halászati és az akvakultúratermékek piacának közös szervezéséről szóló, 1999. december 17-i 104/2000/EK tanácsi rendeletre [2] és különösen annak 7. cikke (10) bekezdésére,

mivel:

(1) A 104/2000/EK tanácsi rendelet a halászati ágazatban a termelői szervezetek által elfogadott szabályok tagsággal nem rendelkező termelőkre való kiterjesztésére tekintettel történő alkalmazására vonatkozó részletes szabályok megállapításáról szóló, 2000. szeptember 6-i 1886/2000/EK bizottsági rendelet [3] főleg olyan kritériumokat tartalmaz a fogási ágazatban a termelői szervezetek reprezentativitása mértékének értékeléséhez, amelyek nem megfelelőek az akvakultúra-ágazatban. Ezért tehát különleges kritériumokat kell meghatározni ebben az ágazatban a reprezentativitás tekintetében.

(2) Az akvakultúra-ágazat jellemzőinek figyelembevételével a termelési és értékesítési szabályok pontos meghatározása is helyénvalónak látszik.

(3) Ezért módosítani kell az 1886/2000/EK rendeletet.

(4) Az e rendeletben előírt intézkedések összhangban vannak a Halászatitermék-piaci Irányítóbizottság véleményével,

ELFOGADTA EZT A RENDELETET:

1. cikk

Az 1886/2000/EK rendelet 1. és 2. cikke helyébe a következő rendelkezés lép:

"1. cikk

(1) A fogási ágazatban valamely termelői szervezet termelési és értékesítési tevékenységei akkor tekinthetők elegendően reprezentatívnak azon a területen, amelyekre a szabályok kiterjesztését javasolják, ha:

a) a termelői szervezet vagy annak tagjai részéről azoknak a fajoknak a forgalomba hozatala, amelyekre a szabályokat alkalmazni kívánják, a forgalomba hozott teljes mennyiség több mint 65 %-át teszik ki; és

b) a termelői szervezet tagjai által működtetett hajók fedélzetén a halászok száma több mint 50 %-a a területen bejegyzett olyan halászok számának, akikre a kiterjeszthető szabályok alkalmazásra kerülhetnek.

(2) Az (1) bekezdés a) pontjának alkalmazásában az előző gazdasági év során forgalomba hozott mennyiségeket kell figyelembe venni.

(3) Az (1) bekezdés b) pontjában említett százalék kiszámításához a 10 méter teljes hosszúságú vagy annál hosszabb hajók fedélzetén lévő halászokat, az ilyen halászok által forgalomba hozott mennyiségek és a kérdéses területen forgalomba hozott teljes mennyiségek közötti arányban kell figyelembe venni.

(4) Az akvakultúraágazatban valamely termelői szervezetnek a 2792/1999/EK tanácsi rendelet [4] III. mellékletének 2.2. a) pontjában meghatározott termelési és értékesítési tevékenységei akkor tekinthetőek elegendően reprezentatívnak azon a területen, amelyen a szabályok kiterjesztését javasolják, ha a termelői szervezet vagy annak tagjai részéről azon fajok, amelyekre a szabályokat alkalmazni kívánják, az előállított teljes mennyiség több mint 40 %-át teszi ki.

(5) A 4. pont alkalmazásában az előző gazdasági év során termelt mennyiségeket kell figyelembe venni.

2. cikk

(1) A 104/2000/EK rendelet 7. cikke (1) bekezdésének a) pontjában említett termelési és értékesítési szabályok a következő elemeket tartalmazzák:

a) az eladásra felkínált termékek minősége, mérete vagy súlya és megjelenése;

b) mintavétel, eladási célokra használt tartály, csomagolás és címkézés, valamint jég használata;

c) az első forgalomba hozatal feltételei, amelyek tartalmazhatnak az előállított mennyiség ésszerű értékesítésére vonatkozó szabályokat a piac stabilizálása érdekében.

(2) Az akvakultúraágazatban, az (1) bekezdésben említett szabályok tartalmazhatnak intézkedéseket az ivadékok elhelyezésére, vagy az akvakultúraágazatban termelt olyan fajok életciklusának más szakaszaiban történő beavatkozásra, amelyekre a szabályok alkalmazandók, illetve rendelkezéseket különösen a fölösleg lehalászására vagy tárolására vonatkozóan, a fagyasztást is ideértve."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. szeptember 14-én.

a Bizottság részéről

Franz Fischler

a Bizottság tagja

[1] HL L 132., 2001.5.15., 10. o.

[2] HL L 17., 2000.1.21., 22. o.

[3] HL L 227., 2000.9.7., 11. o.

[4] HL L 337., 1999.12.30., 10. o.

--------------------------------------------------